**RAPORT**

**de activitate al Direcției asistență socială și protecția familiei**

**pentru anul 2017**

**CUPRINS**

1.Introducere............................................................................................1

2.Organizarea și funcționarea DASPF.....................................................2

3.Obiectivul I ..........................................................................................3

3.1 Prestații sociale..................................................................................3

3.2 Servicii sociale...................................................................................6

4.Obiectivul II .........................................................................................10

5.Obiectivele pentru anul 2018................................................................11

***INTRODUCERE***

**Regula regulilor și legea generală**

**a legilor este ca fiecare să respecte**

**legile locului unde se află.**

**(Michel de Montaigne)**

Cu prilejul bilanțului anual de activitate a DASPF pentru anul 2017 remarc efortul depus de angajați pentru asigurarea continuității de dezvoltare a Direcției, implementarea Planului de acțiuni pentru anul 2017.

Analiza principalilor indicatori de performanță realizați pe parcursul anului, atestă rezultate bune în activitatea Direcției, în mare parte fiind atinse obiectivele planificate.

A fost un an în care am înregistrat succese, dar ne rămân și rezerve.

Având în vedere că pe parcursul anului s-a înregistrat un nivel înalt de fluctuație a cadrelor, un obiectiv primordial în activitatea instituției a fost dezvoltarea competențelor profesionale ale noilor angajați. Instruirea și dezvoltarea personalului ne-a ajutat să realizăm sarcinile trasate în fața Direcției, să devenim o instituție deschisă pentru cooperare cu factorii de decizie din raion dar și o încredere mai mare din partea societății în lucrul efectuat de angajații direcției.

De rând cu evaluarea succeselor înregistrate de Direcție, ne permite să evaluăm și punctele slabe în activitatea pe care o desfășurăm, riscurile care ne amenință buna desfășurare, precum și identificăm căile de remediere a acestora. Desigur că depășim problemele cu care ne confruntăm grație și conducerii raionului care intervine cu soluții oportune întru soluționarea acestora.

Direcția asistență socială și protecția familiei își exprimă convingerea că constatările, concluziile și recomandările din prezentul Raport vor fi relevante pentru toți actorii implicați în sistemul de asistență socială, autoritățile administrației publice locale, precum și toți prestatorii de servicii sociale din raion.

1. **Organizarea și funcționarea DASPF**

Direcția asistență socială și protecția familiei în anul 2017 a fost constituită din 212 angajați, din ei 8 funcționari publici.

Structura personalului DASPF, pe perioada raportată s-a prezentat în felul următor:

* Conducerea - 2 persoane
* Funcționari publici de execuție - 6 persoane

Pe lângă Direcție sunt create 6 servicii sociale și anume:

* Serviciul îngrijire socială la domiciliu (53,5 angajați);
* Serviciul de asistență socială comunitară (26 angajați);
* Serviciul social asistență personală (52,5 angajați);
* Serviciul de asistență parentală profesionistă (19 angajați);
* Serviciul ortopedie și protezare (1 angajat);
* Serviciul echipa mobilă (5,25 angajați);

precum și 4 instituții în subordine:

* Centrul pentru copii aflați în situație de risc din or. Ștefan Vodă (14,0 angajați),
* Centrul de servicii specializate pentru copii și tineri cu dizabilități or. Ștefan Vodă (11,5 angajați),
* Centrul de asistență socială pentru cuplu mamă-copil și pentru copii în situații de risc s. Olănești (14,75 angajați);
* Centrul de asistență socială pentru persoane în vârstă și cu dizabilități (13 angajați)

Pe parcursul anului s-au eliberat din serviciu 43. persoane și angajate.44 persoane, fluctuația cadrelor a constituit... %.

Bugetul executat pentru anul 2017 a fost de 13735131 lei.

**Probleme la acest capitol:** - lipsa unui serviciu aparte economico-financiar care se facă față fluxului mare de surse financiare gestionate de Direcție;

 - lipsa serviciul resurse umane care ar gestiona corect dosarele angajaților Direcției;

 - necesitatea angajării unui secretar administrativ care ar sorta și înregistra corespondența în registrul de intrări-eșiri; asigurarea confidențialității datelor și intereselor la care are acces, precum și gestionarea cu petițiile, apelurile telefonice ale cetățenilor.

1. ***Obiectivul I Dezvoltarea serviciilor de asistență socială de mai bună calitate;***

Activitatea Direcției este axată pe două domenii prioritare: protecția familiei și copilului aflat în dificultate și protecția persoanelor adulte și cu dizabilități.

Respectiv, sistemul de asistență socială include două componente de bază: prestații bănești și servicii de asistență socială.

1. ***Prestații bănești***
	1. **Ajutorul social**

Prestația de ajutor social este administrată de 1 specialist, funcționar public. Pe parcursul anului a primit în audiență 1293 persoane și a pregătit răspunsuri la 22 petiții legate de ajutorul social.

Volumul de lucru, precum și responsabilitatea specialistului în administrarea ajutorului social este foarte mare de aceea intervin cu rugămintea către conducerea raionului pentru trecerea unității de specialist în specialist superior.

|  |  |  |  |  |
| --- | --- | --- | --- | --- |
| Total cereri | **2016** | **2017** | % |  |
| Cereri | Lei | Cereri | Lei | - |  |  |
| Ajutor pentru perioada rece a anului (APRA) | 3398 | 1 068 740 | 3341 | 1 054 295 | -57 |  |  |
| Ajutor social (AS) | 1529 | 2 296 971  | 1392 | 1 288 261 | -137 |  |  |

Totodată, din numărul total de cereri depuse în 2017:

 - peste 55 la sută au cel puțin o persoană peste vârsta de pensionare. Rata de succes la aceste cereri - 78%;

- peste 26% sunt persoane solitare cu vârsta mai mare de vârsta de pensionare. Rata de succes la aceste cereri - 85%;

 - peste 53% - familii care au în componență cel puțin un copil;

- circa 84% din beneficiari - mediul rural;

66 - circa 43% au în componență cel puțin o persoană cu dizabilități. Cuantum mediu al ajutorului social a constituit circa 720 lei.

Constatăm o descreștere nesemnificativă de cereri în comparație cu anul 2016, una din cauze fiind majorarea pensiilor, controlul efectuat de Inspecția socială, activitatea mai responsabilă a asistenților sociali comunitari.

* 1. **Compensația pentru serviciile de transport**

În perioada anului 2017 de către specialistul superior în probleme persoanelor în etate și cu dizabilități au fost audiate 2032 persoane , în scopul soluționării problemelor ce țin de domeniul asistenței sociale.

- În baza Regulamentului privind modul de stabilire și de plată a compensației pentru serviciile de transport s-a stabilit compensația nominalizată la **3059 de persoane,** dintre ***care grad sever – 521, grad accentuat – 2231, familii cu copii cu dizabilități – 307, suplimentar la persoanele cu dizabilități locomotorii, dintre care fac parte 447 persoane : adulți – 401 și copii - 46 se mai acordă 200 lei trimestrial.***

Compensația nominalizată este stabilită din bugetul ............

- în baza HG nr. 451 din 29.04.2004 despre aprobarea Regulamentului cu privire la modul de distribuire a taloanelor de călătorie în cadrul statelor membre ale C.S.I. pentru veterani și invalizi de război a eliberat 2 bilete pentru transport cu reduceri de 50%.

- În perioada anului 2017 - **174 persoane** din raionul Ștefan Vodă au beneficiat de bilet de recuperare/reabilitare, dintre care :

- Centrul republican de recuperare a invalizilor și pensionarilor ,,Speranța,, din or. Vadul lui Vodă - 78 persoane ( costul unui bilet este 7091,49 lei)

Centrul republican de recuperare a invalizilor și pensionarilor ,,Victoria,, din or.Sergheevca, Ucraina – 96 persoane ( costul unui bilet este 5891,13 lei)

Pe parcursul anului 2017 au fost luați la evidență - 390 persoane pentru a beneficia de acest serviciu. În acest context s-au eliberat certificate la CTAS pentru 130 pensionari și invalizi de război, precum că n-au beneficiat de tratament balneo-sanatorial pe parcursul a 3 ani precedenți. S-au eliberat la 1278 persoane cu dizabilități formularul nr. 5 care își reexaminează sau își stabilește dizabilitatea.

* 1. **Indemnizația de tutelă**

La evidența DASPF sunt 125 copii rămași fără ocrotire părintească sau rămași temporar fără ocrotire părintească, la care se acordă prin decizia Direcției, care este autoritate tutelară teritorială indemnizația de tutelă în mărime de 800 lei lunar, în anul curent au fost instituite 14 tutele.

* 1. **Ajutoare materiale**

Un component de bază ale sistemului integrat de asistenţă socială în prestațiile sociale a susținerii persoanelor social vulnerabile **a fost Fondul local de susţinere socială a populaţiei.**

În perioada anului 2017 s-au desfășurat 31 ședințe ale Consiliului de Administrație al fondului local de susținere socială a populației Ștefan-Vodă, în urma cărora s-au alocat ajutoarele materiale conform cererilor unice. Au fost examinate 155 petiții parvenite de la organele ierarhic superioare. Din fondul local de susţinere socială a populaţiei Ştefan Vodă au beneficiat de ajutoare materiale conform cererilor ***unice 2269 persoane*** ***în sumă de 1 736 950 lei***, dintre care: 836 persoane cu dizabilități, 606 pensionari, 807 familii cu copii, 20 persoane care fac parte din alte categorii.

Dintre acestea:

1. pentru procurarea produselor alimentare și mărfuri industriale de primă necesitate au beneficiat **1803** persoane în sumă de 1 138 050 lei;
2. pentru achitarea parțială a serviciilor medicale și a medicamentelor au beneficiat **466** de persoane în sumă de 598 900 lei;

Conform Regulamentului privind modul de distribuire a mijloacelor fondurilor de susţinere socială a populaţiei, s-au acordat ajutoare materiale unice, în cadrul realizării programelor cu destinaţie specială, persoanelor social-vulnerabile şi persoanelor cu merite deosebite faţă de stat, după cum urmează:

1. către 15 februarie,” Aniversarea terminării războiului din Afganistan ” au beneficiat 5 persoane în sumă de 5000 lei;
2. către 2 martie, „ Data comemorării începerii conflictului armat de pe Nistru ” au beneficiat 8 persoane în sumă de 8000 lei;
3. către 26 aprilie, „ Data comemorării avariei nucleare de la Cernobîl” au beneficiat 42 persoane în sumă de 42000 lei;
4. 9 mai, „ Aniversarea victoriei asupra fascismului” au beneficiat 19 persoane în sumă de 89000 lei;
5. către 1 iunie, “ Ziua Mondială a ocrotirii copiilor” au beneficiat 164 de familii cu copii în sumă de 75600 lei;
6. către 6 iulie, “Comemorarea deportaților în masă”, au beneficiat 101 persoane în sumă de 70700 lei.
7. către 1 septembrie au beneficiat 454 persoane în sumă de 251 650 lei.
8. către 1 octombrie Ziua Internaţională a persoanelor în etate au beneficiat 263 persoane în sumă de 131 500 lei.
9. către 3 decembrie Ziua Internațională a persoanelor cu dizabilități au beneficiat 638 persoane în sumă de 319 000 lei.

 Circa 79 la sută din mijloacele distribuite la acordarea ajutoarelor materiale au fost utilizate pentru satisfacerea solicitărilor de ameliorare a situaţiei materiale, 21 % - pentru achitarea parţială a serviciilor medicale, procurarea medicamentelor.

La data de 15.12.2017 a fost modificată legea nr.827 din 18.02.2000 privind FSSP, care se numește la moment FSP care va finanța în continuare doar programele cu destinație specială în domeniul asistenței sociale, serviciile sociale incluse în pachetul minim de servicii sociale în condițiile stabilite de Guvern, precum și finanțarea cantinelor de ajutor social. Deci, la moment se sistează primirea cererilor de ajutor material până la aducerea legislației în vigoare în concordanță cu prezenta lege.

* 1. **Cantine de ajutor social**

Conform Regulamentului – tip de funcţionare a cantinelor de ajutor social, aprobat prin Hotărârea Guvernului nr. 1246 din 16 octombrie 2003, pe teritoriul raionului Ștefan-Vodă, în anul 2017 au activat două cantine de ajutor social în s. Cioburciu şi în or. Ștefan Vodă, unde s-au alimentat 197 beneficiari. Scopul principal al cantinelor de ajutor social constă în prestarea serviciilor de alimentație pentru persoanele social-vulnerabile și distribuirea hranei la domiciliu persoanelor imobilizate. Pe parcursul anului 2017, din contul fondului local de susținere socială a populației Ștefan-Vodă, pentru cele 2 cantine de ajutor social, s-au alocat 96000 lei.

Problemele apărute:

* Primăriile nu contribuie cu surse financiare la întreținerea cantinelor;
* Primăria Cioburciu a refuzat din anul 2018 să mai întrețină Cantina motivând că nu au beneficiari;
* Este necesar de făcut o analiză amplă referitor la repartizarea prânzurilor calde la domiciliu de către lucrătorii sociali. Aici țin să menționez că în conformitate cu informația pe care o deținem în prezent în raion activează 8. cantine de ajutor social care sunt finanțate de donatori străini. În acest scop lucrătorii sociali, angajații direcției sunt impuși să repartizeze prânzurile calde la domiciliu, ceea ce nu intră în atribuțiile de serviciu al lucrătorilor sociali. Acest fapt duce la insuficiența de timp pe care lucrătorul social trebuie să le acorde beneficiarilor serviciului. De exemplu: s. Antonești, Carahasani.....

În prezent se caută posibilitatea de a deschide o Cantină socială în altă localitate a raionului.

1. ***Servicii sociale***
	1. **Serviciul protecția familiei și copilului**

În conformitate cu art.3 din Legea nr. 140 din 14.06.2013 cu privire la protecția specială a copiilor aflați în situație de risc și a copiilor separați de părinți DASPF este Autoritate tutelară teritorială. În scopul respectării interesului superior al copilului, promovării bunăstării și asigurării protecției sociale a familiilor cu copii aflați în dificultate Protecția Copilului prestează un șir de servicii care favorizează menținerea copilului în familie și în comunitate.

Pe parcursul an. 2017 specialistul principal în protecția drepturilor copilului a participat la 214 ședințe de judecată cu privire la stabilirea domiciliului copiilor minori, decădere din drepturile părintești, restabilirea drepturilor părintești, încuviințarea adopției naționale și internaționale și au fost eliberate 94 avize , dintre care 4 avize privind încuviințarea adopției naționale și un aviz privind încuviințarea adopției internaționale.

Pe parcursul anului 2017 în teritoriul raionului Ștefan Vodă au fost înregistrați și luați la evidență 1289 copii cu un singur părinte plecat peste hotare și 520 copii cu ambii părinți plecați.

Au fost perfectate 29 dosare a copiilor separați de părinți și plasați într-o formă de protecție, care au fost examinate și discutate la 9 ședințe ale Comisiei raionale pentru protecția copilului aflat în dificultate, dintre care au fost plasați de urgență 18 copii, iar 11 copii plasați în serviciul de tip rezidențial și familial din cadrul raionului, dintre care 8 copii în afara raionului, 3 copii au fost plasați în serviciul social tutelă/curatelă.

Pe parcursul anului 2017 au fost (re)integrați 11 copii în familia biologică, 7 copii în familia extinsă, iar 4 copii în familie terță.

În 2017, ***Serviciului Social Sprijin pentru familiile cu copii”***  a fost planificată suma de 40 000 lei întru susținerea familiilor cu copii în situație de risc, cu scopul de a diminua factorii care afectează sănătatea și dezvoltarea copilului și de a preveni separarea copilului de familie. De serviciul dat au beneficiat 5 familii cu 22 copii din s. Căplani, s. Purcari, s. Palanca, s. Olănești și s. Răscăieți.

Au fost eliberate 55 îndreptări pentru copiii cărora li s-a oferit formă de protecție de tip rezidențial în centrele de plasament din raionul Ștefan Vodă care se află în subordinea Direcției. A fost acordată formă de protecție de tip rezidențial la 5 cupluri mama-copil, cărora li s-a acordat asistență și protecție socială.

În această perioadă de raportare au fost luate în evidență 14 cazuri de victime și potențiali victime a traficului de ființe umane. S-a desfășurat 5 ședințe a Echipei multidisciplinare teritoriale în cadrul SNR, privind combaterea traficului de ființe umane, unde s-a discutat despre rolul comisiilor locale și despre cazurile de victime ale traficului. Au fost recepționate 23 fișe de sesizare privind cazurile suspecte de violență, neglijare și trafic al copiilor, care au fost înregistrate și soluționate.

Unul din impedimentele create este faptul că autoritatea tutelară locală (primăriile) au lăsat tot lucrul ce ține de asistența socială pe spatele direcției asistență socială, cu toate că o mare parte din probleme e necesar să le rezolve la nivel local. Angajarea de către APL a unui specialist în problemele drepturilor copiilor va rezolva multitudinea de probleme apărute în acest domeniu.

Volumul mare de lucru cu familii cu copii în situație de risc, impune crearea unui serviciu aparte în cadrul direcției cu specialiști în domeniu ca asistent social, psiholog, jurist.

* 1. **Serviciul ortopedie și protezare**

 În acest serviciu de câțiva ani este o problemă mare și anume, este stabilită 0,5 unitate de felcer-protezist. Din acest considerente timp de 3 ani nu avem angajat permanent o persoană cu studii corespunzătoare (medicale). Pe parcursul anului curent funcția dată a fost cumulată de Angela Țurcan (care nu are studii în domeniul medical), șef serviciu asistență personală care a depus un efort enorm de a primi în audiență 198 persoane, dintre care: 145 persoane au primit încălțăminte ortopedică, 18 persoane au primit corsete , 2 persoane au primit bandaje , 2 persoane au primit proteze, 4 persoane au primit premergătoare, 27 persoane au fost înregistrați în listele de așteptare pentru a fi asigurați cu articole protetico – ortopedice.

Pe parcursul anului doamna Țurcan a colaborat cu domnului Anton Slobozian colaboratorul Fundației reprezentantă în Republica Moldova a Fundației ,,Viață și Lumină,, din Romania care ne-a asigurat anul curent cu cărucioare – 16 persoane, paturi de spital – 14 persoane, bastoane – 3 persoane, scaune veceu – 8 persoane, pampers, plapome, absorbanți și materiale de unica folosință – 138 persoane. Consider, că e necesar în anul 2018 să fie angajată o persoană, cu studii medicale pe 1.0 unitate pentru ca atribuțiile în acest domeniu să fie îndeplinite cu succes.

* 1. **Serviciul de asistență socială comunitară**

Acesta are drept scop prestarea asistenței sociale la nivel de comunitate pentru prevenirea și depășirea situațiilor de dificultate, fiind constituit din șef de serviciu, asistent social supervizor și asistent social comunitar. Asistentul social comunitar este un actor important din comunitate, specialist cu studii în domeniul asistenţei sociale, care identifică persoanele aflate în dificultate, evaluează necesitățile acestora, asigură accesul la serviciile sociale primare și specializate şi contribuie la crearea condiţiilor pentru o viaţă decentă, activă şi participativă. Asistentul social mobilizează comunitatea, colaborează cu administraţia publică locală, instituţiile de resort, organizaţiile neguvernamentale în scopul soluţionării problemelor beneficiarilor, propune şi pregăteşte cazurile pentru referire spre serviciile sociale specializate și/sau servicii cu specializare înaltă. În raion activează 25 de asistenți sociali comunitari în 23 de primării.

* 1. **Serviciul de îngrijire socială la domiciliu**

Serviciul de îngrijire socială la domiciliu este unul din cele mai vechi servicii sociale în Republica Moldova, care reprezintă o gamă de servicii și facilități, acordate persoanelor solicitare de un trai decent și, cât posibil, independent în propriile case. Scopul serviciului constă în prestarea calitativă a serviciilor de îngrijire la domiciliu, pentru îmbunătățirea calității vieții beneficiarilor. La moment în raion activează 44 lucrători sociali care deservesc 410 persoane singuratice în situaţii de risc, dintre care 68 sunt persoane cu dizabilități, în regim de aşteptare sunt 320 de persoane.

În procesul de deservire la domiciliu, beneficiarilor li se acordă diferite servicii cotidiene necesare, de la suport moral, îngrijirea locuinței și ajutor pentru realizarea igienei personale, până la oferirea de ajutoare materiale și deservirea cu transport.

|  |  |  |  |
| --- | --- | --- | --- |
| Anul | Nr. unități de lucrător social | Nr. de beneficiari | Nr. potențialilor beneficiari |
| 2017 | 44 | 410 | 320 |
| 2016 | 44 | 408 | 309 |
| 2015 | 48 | 504 | 384 |

* 1. **Serviciul Asistenta parentală  profesionistă**

Este un serviciul ce ajută copiii, îi schimbă spre un viitor mai bun, copii din APP sunt învățați să trăiască în familie și li se formează deprinderi de viață.

În perioada anului 2017 de serviciul Asistență Parentală Profesionistă au beneficiat  total **33 copii** rămași fără ocrotire părintească, plasați în 15 familii de **asistenți  parentali profesioniști.** Din 15 angajați din serviciul asistență parentală profesionistă s-au eliberat din funcție din motive personale 2 asistenți parentali profesioniști.

Actualmente în serviciul asistență parentală profesionistă sunt instituționalizați 33 copii :

* Preșcolari - 4 copii;
* Școlarizați - 28 copii;

Dintre care:

* Atingerea vârstei majoratului - 1 copil.
* Ieșiți din plasament – 3 copii

Au fost efectuate 15 vizite la domiciliu a asistenţilor parentali profesionişti cu scopul monitorizării familiei asistentului parental profesionist şi a copiilor, progresele generale ale plasamentului, dificultăţile, lacunele.

S-a efectuat 7 întrevederi a copiilor din plasament cu familiile biologice/extinse în incinta sediului DASPF sau la domiciliu asistentului parental profesionist. Aceste întrevederi au fost cu scopul de a ameliora situaţia familială, de a motiva părinții biologici să ducă o viață decentă, de a se angaja în câmpul muncii, de a nu consuma băuturi alcoolice și de a avea un scop bine determinat în viață fiindcă noi suntem gata să le acordăm susținere și ajutor pentru reintegrarea cu succes a copilului în familia sa.

* 1. **Serviciul social ,,Asistență personală,,**

Este un serviciu pentru persoane cu dizabilități severe în care activează 52 asistenți personali. Serviciul AP a acordat servicii unui număr de 58 de beneficiari cu vârste cuprinse între 6 ani și 79 ani dintre care – 17 copii și 42 de persoane mature, din toți - 50% de gen feminin și 50% gen masculin Serviciului se întâlnește permanent cu dificultăți de genul, insuficiență de unități de asistenți personali, deoarece în așteptare mai avem 80 solicitanți.

|  |  |  |
| --- | --- | --- |
| Anul | Asistenți personali | Beneficiari |
| 2017 | 52 | 52 |
| 2016 | 52 | 52 |
| 2015 | 41 | 41 |

Este un serviciu binevenit, s-a îmbunătățit starea atât a beneficiarilor cât și a asistenților personali. Acest serviciu previne situațiile de a deveni însăși îngrijitorul beneficiar de asistență socială. Asistentul personal își schimbă rolul de consumator în contribuabil. Astfel ar putea beneficia și de o pensie pe vârstă.

***Obiectivul II Crearea și diversificarea serviciilor alternative de asistență socială.***

 Un serviciu nou instituit în anul 2017 a fost **Serviciul social “Echipă mobilă”**, creat în cadrul Direcției Asistență Socială și Protecția Familiei prin Decizia Consiliului Raional Ștefan Vodă Nr. 1/11 din 02 martie 2017 și Acordul de parteneriat cu privire la crearea și dezvoltarea Serviciului social “Echipă mobilă” pentru persoane cu dizabilități, încheiat între Consiliul Raional Ștefan Vodă și Asociația Obștească Keystone Moldova.

 Serviciul social „Echipă mobilă” este organizat și funcționează în conformitate cu Regulamentul – cadru privind organizarea și funcționarea Serviciului social „Echipă mobilă” și Standardele minime de calitate aprobate prin Hotărârea Guvernului Republicii Moldova nr.722 din 22.09.2011.

 Cheltuielile de întreținere a Serviciului, pentru perioada anului 2017 au fost asigurate de către Asociația Obștească Keystone Moldova, cu suportul financiar al Uniunii Europene și IM Swedish Development Partner din cadrul Proiectului “Servicii sociale adresate persoanelor cu dizabilități pentru susținerea măsurilor de promovare a încrederii între ambele maluri ale Nistrului”. Din 1 ianuarie 2018 cheltuielile pentru organizarea și funcționarea Echipei mobile sunt asigurate din bugetul raional.

La data de 22 septembrie 2017 prestatorul de serviciu a primit certificatul de acreditare inițială și raportul de evaluare a Serviciului.

 La data de 27 decembrie 2017, echipa multidisciplinară de specialiști privind admiterea beneficiarilor în Serviciul social "Echipă mobilă" au evaluat dosarele potențialilor beneficiari și au decis admiterea a 11 beneficiari din localitățile raionului. Este un serviciu necesar care vine în familiile unde locuiesc persoane cu dizabilități severe pentru susținerea psihologică atât a persoanei cu dizabilități cât și a membrilor familiei.

***Petiții, cereri, solicitări***

Pe parcursul perioadei de raportare:

2256 cetățenii al raionului au fost primiți în audiență.

S-au examinat 205 petiţii, atât direct de la persoanele fizice, cât şi prin intermediul organelor ierarhic superioare.

637 documente au fost înregistrate în Registrul documentelor intrate și 1335 documente înregistrate în Registrul de ieșire.

***Probleme întâlnite în activitate:***

- sistemul informaţional automatizat “Asistenţă Socială” comite un şir de erori, în rezultatul cărora sunt încălcate drepturile solicitanţilor la ajutor social.

- insuficienţa de unităţi de asistent personal în raport cu necesităţile la zi.

- atitudine neloială a unor primari, în calitate de autoritate tutelară privind protecţia copiilor aflați în situaţie de risc

- salariile modeste ale angajaților sectorului social în raport cu volumul mare de lucru, nivelul înalt de responsabilitate și riscurile majore constituie motivul principal de fluctuație a cadrelor și insuficiență a specialiștilor experimentați, ceea ce la rândul său generează dificultăți în realizarea calitativă a lucrului.

Cu toate acestea menționez activitatea angajaților Direcției, efortul mare pe care l-au depus în îndeplinirea obligațiunilor de serviciu.

1. ***Sarcinile pentru anul 2018***

Întru susţinerea politicilor sociale propuse de către Ministerul Sănătății, Muncii, Protecţiei Sociale şi Familiei al Republicii Moldova în scopul diminuării fenomenului abandonului, boschetarii şi cerşitului în stradă, limitarea şi prevenirea excluziunii sociale a persoanelor în etate, Direcţia asistenţă socială îşi propune, în colaborare cu administraţia publică locală căutarea posibilităților de creare şi dezvoltare a unor servicii noi de asistenţă socială, cum ar fi:

1. Evaluarea serviciilor prestate de către Direcție și colectarea unor propuneri ce vor permite îmbunătățirea și modernizarea lor.
2. Organizarea în fiecare localitate a întâlnirilor în colaborare cu BCIS cu activul satului (societatea civilă) pentru soluționarea problemelor de acordare a prestațiilor și serviciilor sociale;
3. acordarea serviciului de îngrijire socială la domiciliu contra plată;
4. elaborarea unui mecanism local de reglementare a tutelei şi supravegherii tutelaţilor şi a executării îndatoririlor de către tutore;
5. crearea locuinţelor/căminelor sociale, oferite temporar şi gratuit, fără drept de privatizare familiilor/persoanelor aflate în dificultate,
6. deschidere unei linii telefonice pentru acordarea serviciilor de consiliere psihologică şi juridică persoanelor aflate în dificultate
7. Organizarea unui târg-expoziție a lucrărilor confecționate de persoanele cu dizabilități
8. Identificarea unor posibilități pentru crearea parteneriatelor public-private în acordarea serviciilor sociale
9. Acordarea serviciilor de asistență socială potențialelor victime ale TFU și susținerea migranților sosiți în raionul Ștefan Vodă

Dezvoltarea administrativă

1. Sporirea experienței profesionale ale angajaților

Realizarea unei activități performante în cadrul DASPF este strâns legată de calificarea și profesionismul angajaților acesteia. Având în vedere că DASPF se confruntă cu problemele specifice sectorului public și anume, de menținere a personalului calificat, precum și de recrutare a angajaților cu un nivel corespunzător de competență profesională, conducerea instituției este permanent preocupată de dezvoltarea capacităţilor profesionale ale angajaților prin diverse forme şi metode de instruire.

1. Modificarea structurii DASPF în conformitate cu prevederile Legii nr. 547 din 25.12.2003 cu privire la asistenţa socială, HG nr. 828 din 20.11.2015 cu privire la aprobarea Regulamentului-cadru de organizare și funcționare a organului local de specialitate în domeniul asistenței sociale și protecției familiei și a structurii-tip a acestuia, Ordinul Ministrului Muncii, Protecției Sociale și Familiei nr.159 din 07.09.2016 Cu privire la aprobarea Regulamentului-cadru privind organizarea și funcționarea Subdiviziunii protecția copilului și familiei din cadrul organului local de specialitate în domeniul asistenței sociale și protecției familiei în limita statelor de personal aprobate pentru anul 2018 și în limita surselor financiare existente.
2. Reparația sediului – acoperișul curge, țevile de apă sunt ruginite și pereții sunt permanent uzi, sistemul de încălzire necesită înnoire radicală, cazanul este de o capacitate mică și nu reușește să încălzească tot edificiul din care cauză în unele încăperi temperatura atinge 13-14 grade.
3. evaluarea și replanificarea edificiului în care va fi plasat Centrul pentru copii în situații de risc, pentru a crea condiții cât mai bune pentru copii.
4. colaborarea cu organizațiile donatoare din țară și de peste hotare în vederea îmbunătățirii prestării serviciilor sociale beneficiarilor din raion.
5. ținerea evidenței contabile conform legislației în vigoare și neadmiterea încălcărilor comise anterior.
6. gestionarea corectă a bugetului direcției care constituie pentru anul 2018 - **18 540 900 lei.**

Crearea şi dezvoltarea servicii sociale noi la nivel comunitar va contribui la realizarea de către administraţia publică locală a angajamentelor asumate în contextul opţiunilor strategice în domeniul protecţiei sociale.

 **Șef direcție Aurica CEBOTARI**